สวัสดีค่ะ อายุ 20ปี พอดีลองเข้าห้องน้ำแล้วใช้ทิชชูเช็ดอวัยวะเพศดูแล้วมีเมือกใสปนเลือดจางๆติดออกมาด้วยอะคะ ไม่มากเท่าไรค่ะ ไม่เคยมีเพศสัมพันธ์มาก่อนค่ะ ประจำเดือนก็มาค่องข้างสม่ำเสมอนะคะ เป็นมาได้ 2วันแล้วค่ะ ช่วงนี้นอนดึกบ่อย มีผมไหมคะ กลัวว่าจะเป็นโรคร้ายแรงอะคะ ไม่คัน ไม่อะไรนะคะ แต่รู้สึกแสบนิดๆอะคะ
สวัสดีค่ะ อาการเมือกใสปนเลือดจากช่องคลอดอาจเกิดได้จาก1.ช่องคลอดอักเสบและติดเชื้อ อาจเกิดจากเชื้อรา เชื้อแบคทีเรีย หรือเชื้อโปรโทซัว มักมีตกขาวออกมามาก มีสีหรือกลิ่นผิดปกติ2.เป็นอาการปกติ ถ้าเกิดหลังมีประจำเดือนเล็กน้อย คืออาจมีเลือดประจำเดือนปนออกมา3.มีแผลบริเวณช่องคลอดเช่นจากเพศสัมพันธ์หรือการกระทบกระแทก ทำให้มีเลือดปนตกขาวออกมา4.มีแผลบริเวณปากอวัยวะเพศ หรือมีโรคผิวหนังเช่นตุ่มผิวหนังอักเสบ เริม หูด5.มีติ่งเนื้อที่ปากมดลูกหรือช่องคลอดหากยังมีอาการต่อเนื่องเรื้อรัง ระคายเคืองช่องคลอดมาก คัน ปวด บวมแดงบริเวณอวัยวะเพศ ควรไปพบสูตินรีแพทย์เพื่อหาสาเหตุที่เป็นไปได้ดังกล่าวไป เรื่องการนอนดึกหรือพักผ่อนน้อยอาจไม่ได้มีผลกับเลือดออกทางช่องคลอดได้โดยตรงค่ะการดูแลตัวเองเบื้องต้น ไม่สวนล้างช่องคลอด ทำความสะอาดอวัยวะเพศด้วยน้ำสะอาดภายนอกเท่านั้น หลีกเลี่ยงการกระทบกระแทกบริเวณอวัยวะเพศ งดการมีเพศสัมพันธ์